વડાપ્રધાન નરેન્દ્ર મોદી અને ભાજપ અધ્યક્ષ અમિત શાહ ને કોંગ્રેસ ઉપાધ્યક્ષ રાહુલ ગાંધી ની મજાક ઉડાવવી ભારે પડી છે. રાહુલ ગાંધીના જે નાળિયેર જ્યૂસવાળા નિવેદનની આ બંન્ને નેતાઓ મજાક ઉડાવતા હતા, એવું કોઇ નિવેદન રાહુલ ગાંધીએ ક્યારેય કર્યું જ નથી. પીએમ મોદી અને અમિત શાહ બંન્નેએ બુધવારે અલગ-અલગ જનસભા સંબોધિત કરતી વખતે રાહુલ ગાંધીની મજાક ઉડાવી હતી અને જનતાને સવાલ કર્યો હતો કે, શું ક્યારેય કોઇએ નાળિયેર જ્યૂસ વિશે સાંભળ્યું છે?